OpenLLM-France/wikimedia huggingface dataset:
# Cristina del Ligne

Cristina del Ligne (Belœil, 11 d'agost de 1955) és membre de la Casa Imperial del Brasil pel seu matrimoni amb Antônio del Brasil.
Christine de Ligne, nascuda en el Château de Beloeil, a la província belga de Hainaut, és filla d'Antoine de Ligne, 13è príncep de Ligne (1925-2005) i la princesa Alix de Luxemburg (1929-2019). És germana de Michel de Ligne, cap de la seva casa des de 2005.
La parella té quatre fills:
* Pere Lluís del Brasil
* Maria Gabriela del Brasil
* Amelia María del Brasil
* Rafael del Brasil

## Referències

* ↑ Enache, 1999, p. 428.
* ↑ Énache, 1999, p. 75.
* ↑ Tourtchine, 1987, p. 89-90.

## Bibliografia

* Enache, Nicolas. La descendance de Marie-Thérèse de Habsburg, reine de Hongrie et de Bohême (en francès). París: Intermédiaire des chercheurs et des curieux, 1999. ISBN 2-908003-04-X.
* Tourtchine, Jean-Fred. Le Royaume De Portugal L'empire Du Brésil : Dictionnaire Historique Et Généalogique (en francès). París: Cercle d'études des dynasties royales européennes, 1987.
# Cambra Agrària Local (Viladecans)

Cambra Agrària Local és una obra del municipi de Viladecans (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Es tracta d'una casa força interessant pels elements que conserva a la façana. A la planta baixa hi ha una portada d'arc de mig punt i una sèrie de finestres amb arc conopial. Al primer pis hi ha quatre finestres coronades per un guardapols sostingut per un parell de capitells d'estil goticitzant. La façana és coronada per una barana denticulada o emmerletada.

## Història

La casa, donat el tipus d'elements decoratius que conserva, pot ser considerada d'estil neogòtic. Es troba adossada a Can Modolell, Casa de la Vila d'estil neogòtic feta a finals del segle xix.

## Referències

* 1 2 «Cambra Agrària Local». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 febrer 2016].
# Chenita

La chenita és un mineral de la classe dels sulfats, que pertany al grup de la linarita-chenita. Rep el seu nom del mineralogista canadenc Tzong T. Chen (1942-).

## Característiques

La chenita és un sulfat de fórmula química Pb₄Cu(SO₄)₂(OH)₆. Va ser aprovada com a espècie vàlida per l'Associació Mineralògica Internacional l'any 1983. Cristal·litza en el sistema triclínic. La seva duresa a l'escala de Mohs és 2,5.
Segons la classificació de Nickel-Strunz, la chenita pertany a «07.BC: sulfats (selenats, etc.), amb anions addicionals, sense H₂O, amb cations de mida mitjana i gran», juntament amb els minerals següents: d'ansita, alunita, amonioalunita, amoniojarosita, argentojarosita, beaverita-(Cu), dorallcharita, huangita, hidroniojarosita, jarosita, natroalunita-2c, natroalunita, natrojarosita, osarizawaïta, plumbojarosita, schlossmacherita, walthierita, beaverita-(Zn), ye'elimita, atlasovita, nabokoïta, clorotionita, euclorina, fedotovita, kamchatkita, piypita, klyuchevskita, alumoklyuchevskita, caledonita, wherryita, mammothita, linarita, schmiederita, munakataïta, krivovichevita i anhidrocaïnita.

## Formació i jaciments

Va ser descoberta a la mina Susanna, que es troba a la localitat de Leadhills, al consell unitari de South Lanarkshire, a Strathclyde, Escòcia. També ha estat trobat a altres localitats del Regne Unit, incloent més indrets d'Escòcia, Gal·les i Anglaterra, a Àustria, Itàlia, França, Bèlgica, Alemanya i Grècia. Als territoris de parla catalana ha estat descrita a la mina Alforja, situada a la localitat homònima del Baix Camp. No s'ha descrit a cap jaciment fora d'Europa.

## Referències

* ↑ «Chenite» (en anglès). Mindat. [Consulta: 7 juliol 2017].
* ↑ Abella i Creus, Joan «Plumboagardite, green anglesite and other minerals from the Alforja mine, Alforja, Tarragona, Catalunya». Mineral Up, 2, 2018 [Consulta: 13 gener 2024].
# Torneig Comte de Godó 1984

El Trofeu Comte de Godó 1984 és una competició tennística que es jugà sobre terra batuda pertanyent al circuit Grand Prix. La 32a edició del torneig es va celebrar entre l'1 i el 7 d'octubre de 1984 en el Reial Club de Tennis Barcelona a Barcelona, Catalunya.

## Quadre individual masculí

| 3a ronda | 3a ronda | 3a ronda | 3a ronda | 3a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final | Final |
| 1 | M. Wilander | 7 | 4 | 10 |
| 11 | V. Pecci | 6 | 6 | 8 | 1 | M. Wilander | 3 | 6 | 7 |
| | M. Jaite | 6 | 6 | | | M. Jaite | 6 | 3 | 5 |
| | S. Simonsson | 4 | 3 | | | | | | | 1 | M. Wilander | 0 | 7 | 6 |
| 3 | H. Sundstrom | 7 | 7 | | | | | | | 3 | H. Sundstrom | 6 | 6 | 1 |
| | K. Nováček | 6 | 6 | | 3 | H. Sundstrom | 0 | 6 | 6 | | | | | |
| | A. Tous | 6 | 7 | | | A. Tous | 6 | 2 | 2 | | | | | |
| Q | H. De la Peña | 1 | 5 | | | | | | | | | | | | 1 | M. Wilander | 7 | 6 | 0 | 6 |
| | M. Ingaramo | 6 | 0 | | | | | | | | | | | | 6 | J. Nystrom | 6 | 4 | 6 | 2 |
| 14 | M. Mecir | 7 | 6 | | 14 | M. Mecir | 4 | 2 | | | | | | |
| 16 | T. Tulasne | 3 | 1 | r | | H. Schwaier | 6 | 6 | | | | | | |
| | H. Schwaier | 6 | 4 | | | | | | | | H. Schwaier | 6 | 6 | 1 |
| 6 | J. Nystrom | 6 | 6 | | | | | | | 6 | J. Nystrom | 7 | 4 | 6 |
| Q | M. Wostenholme | 3 | 3 | | 6 | J. Nystrom | 2 | 6 | 16 | | | | | |
| | T. Allan | 6 | 4 | 4 | 2 | J. Arias | 6 | 4 | 14 |
| 2 | J. Arias | 2 | 6 | 6 | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Pavel Slozil Tomas Smid | 6 | 7 | |
| | Marcelo Ingaramo Francisco Maciel | 1 | 6 | | 1 | Pavel Slozil Tomas Smid | 6 | 6 | |
| | Egan Adams Marc Flur | 6 | 6 | | | Egan Adams Marc Flur | 2 | 4 | |
| 7 | Pablo Arraya Sergi Casal | 3 | 3 | | | | | | | 1 | Pavel Slozil Tomas Smid | 6 | 6 |
| 8 | Martín Jaite Victor Pecci | 6 | 4 | 6 | | | | | | 8 | Martín Jaite Victor Pecci | 2 | 0 |
| 3 | Joakim Nystrom Mats Wilander | 2 | 6 | 2 | 8 | Martín Jaite Victor Pecci | 3 | 6 | 6 |
| 5 | Stefan Simonsson Magnus Tideman | 4 | 6 | 4 | | Lorenzo Fargas Gabriel Urpi | 6 | 3 | 2 |
| | Lorenzo Fargas Gabriel Urpi | 6 | 2 | 6 | | | | | |

## Enllaços externs

* Web oficial (català) (castellà) (anglès)
* Quadre individual masculí
* Quadre dobles masculins
Barcelona Open :
1953
1954
1955
1956
1957
1958
1959
1960
1961
1962
1963
1964
1965
1966
1967
1968
1969
1970
1971
1972
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022
2023
2024 :
# Greater Northdale

Greater Northdale és una concentració de població designada pel cens dels Estats Units a l'estat de Florida. Segons el cens del 2000 tenia 20.461 habitants.

## Demografia

Segons el cens del 2000, Greater Northdale tenia 20.461 habitants, 7.597 habitatges, i 5.545 famílies. La densitat de població era de 1.000 habitants/km².
Dels 7.597 habitatges en un 38,4% hi vivien nens de menys de 18 anys, en un 58,3% hi vivien parelles casades, en un 11,3% dones solteres, i en un 27% no eren unitats familiars. En el 20,3% dels habitatges hi vivien persones soles el 4,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,12.
Per edats la població es repartia de la següent manera: un 26,4% tenia menys de 18 anys, un 8,1% entre 18 i 24, un 32,6% entre 25 i 44, un 25% de 45 a 60 i un 7,9% 65 anys o més.
L'edat mediana era de 36 anys. Per cada 100 dones de 18 o més anys hi havia 89,1 homes.
La renda mediana per habitatge era de 58.356 $ i la renda mediana per família de 65.356 $. Els homes tenien una renda mediana de 41.150 $ mentre que les dones 31.267 $. La renda per capita de la població era de 25.579 $. Entorn del 3% de les famílies i el 4,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greater Northdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 2 agost 2010].
* ↑ «Geographic Comparison Table- Greater Northdale». American Fact Finder. Oficina del Cens dels Estats Units, 12-01-2010.
# Libació

La libació (del llatí libatio, grec λοιβή o σπονδή) és un ritual religiós o cerimònia de nombroses religions que consisteix en l'aspersió d'una beguda com a ofrena a una divinitat o un difunt.
En les religions grega i romana, en les que les libacions eren comuns, els líquids oferts eren variats: vi sense barrejar, llet, mel, oli i altres líquids, fins i tot aigua pura, que s'abocaven al sòl o de vegades sobre un altar. S'usava normalment un recipient especial per a aquesta cerimònia.

## Referències

* ↑ Gagarin, M. (ed.). The Oxford Encyclopedia of Ancient Greece and Rome. Vol. I. Oxford: Oxford University Press, 2010, p. 58. ISBN 9780195170726.
# Punta Inferior del Tapou

La Punta Inferior del Tapou és un cim de 3.124 m d'altitud, amb una prominència de 12 m, que es troba a la cresta del nord del Grand Tapou, al massís del Vinyamala, entre la província d'Osca (Aragó) i el departament dels Alts Pirineus (França).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Ollivier, Robert. Vignemale - Monte Perdido. Barcelona: Centre Excursionista de Catalunya, 1968 (Guies). DL B-14929-1968.
# Navalmoral de Béjar

Navalmoral de Béjar és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 89 | 82 | 67 | 62 |
# Fressies

Fressies és un municipi francès, situat a la regió dels Alts de França, al departament del Nord. L'any 2006 tenia 536 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 319 | 356 | 363 | 371 | 480 | 509 | 536 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Henri Gamez | |
# Punta Langosteira

Punta Langosteira és un promontori de la costa atlàntica de Galícia, situat al municipi d'Arteixo, a la província de la Corunya. En aquest lloc es troba en construcció el port exterior de la Corunya, situat a 7 km de la ciutat i que pretén alliberar de trànsit el nucli urbà.
A la zona on s'està construint el port hi havia restes d'un castro anomenat Cociñadoiro, que es va excavar abans de la seva destrucció. El juny de 2012 l'Autoritat Portuària de la Corunya i l'ajuntament d'Arteixo van decidir exposar les restes del castro de Cociñadoiro al parc de Monticaño, on es construirà el centre d'interpretació de Langosteira.

## Referències

* ↑ "O drama (histórico) do Porto Exterior da Coruña", article de Manuel Gago Mariño al blog Capítulo 0, 3 de novembre de 2010.
* ↑ "Centro de interpretación de Punta Langosteira", La Voz de Galicia (castellà)

## Vegeu també

* Port de la Corunya
# Congrés Nacional Indígena

El Congrés Nacional Indígena (CNI) és una organització de comunitats, nacions, pobles, barris i tribus indígenes de Mèxic com a «espai d'unitat, reflexió i organització dels pobles indígenes de Mèxic, impulsant la reconstitució integral dels pobles originaris i la construcció d'una societat on càpiguen totes les cultures, tots els colors, tots els pobles que som Mèxic».
El CNI es va fundar el 12 d'octubre de 1996 a la Ciutat de Mèxic arran d'una crida de l'Exèrcit Zapatista d'Alliberament Nacional a tots els pobles originaris a participar al Fòrum Nacional Especial de Drets i Cultura Indígenes com a seguiment dels Acords de San Andrés. Des de la fundació, entre diverses activitats, s'han dut a terme cinc congressos nacionals.
Com a proposta del V Congrés Nacional Indígena es va aprovar el primer de gener del 2017 «nomenar un Consell Indígena de Govern (CIG) la paraula del qual sigui materialitzada per una dona indígena, delegada del CNI com a candidata independent en representació del Congrés Nacional Indígena i l'Exèrcit Zapatista d'Alliberament Nacional en el procés electoral de l'any 2018 per a la presidència del país». La proposta fa una crida a la societat i les organitzacions, que s'identifiquen en la lluita contra el pillatge, la repressió, la discriminació i l'explotació, a organitzar-se i construir un món nou.

## Referències

* ↑ «CONVOCATORIA AL QUINTO CONGRESO NACIONAL INDÍGENA» (en castellà), 31-08-2016. [Consulta: 20 gener 2022].
* ↑ «Declaración del V Congreso Nacional Indígena» (en castellà), 01-01-2017. [Consulta: 20 gener 2022].
* ↑ «María Jesús Patricio, del pueblo nahua, candidata a la Presidencia por el CNI-EZLN» (en castellà). Naiz, 29-05-2017. [Consulta: 20 gener 2022].
# Ninomiya Masayuki

    En aquest nom japonès, el cognom és Ninomiya.
Ninomiya Masayuki (japonès: 二宮正之, Ninomiya Masayuki; Tòquio, 1938) és un escriptor, traductor, professor honorari a la Universitat de Ginebra japonès i antic professor de l'Institut national des langues et civilisations orientales (1969-1998) i l'Université de Paris III (1976-1989).

## Obres

* Kobayashi Hideo no koto de Kobayashi Hideo, Iwanami Shoten, Tokyo, 2000. (Geijutsu-enshô Monbu-kagaku daijin-shô, 2001).
* La pensée de Kobayashi Hideo - Un intellectuel japonais au tournant de l'Histoire, (1989, INALCO, Paris), Droz, Genève, 1995.
* Watashi no naka no Sharutoru/Chartres au cœur de ma mémoire, Chikuma Shobō, Tokyo, 1990. (Nihon esseisuto kurabu shô, 1991).
* Traduction en japonais de la Correspondance André Gide-Paul Valéry, 2 Vol. Chikuma Shobō, Tôkyô, 1986.
* Premiers principes de japonais naruhodo
# John Bradley West

John Bradley West (Wythenshawe, Manchester, 1988) és un actor anglès, conegut per haver interpretat el paper de Samwell Tarly a la sèrie Game of Thrones.

## Biografia

Va estudiar al Loreto College, i posteriorment es graduà a l'Escola Metropolitana de Teatre de Manchester. Quan encara no havia acabat els estudis d'interpretació, el 2010 fou seleccionat per interpretar el paper de Samwell Tarly en l'adaptació televisiva Game of Thrones de la sèrie de novel·les Cançó de gel i de foc de l'escriptor George R. R. Martin. També ha participat a la sèrie Shameless o al videojoc World of Warcraft.

## Filmografia

* Game of Thrones (2011-2019) − Samwell Tarly
* Borgia: Faith and Fear (2011) − Giovanni de Mèdici
* Anna Karenina (2012) − príncep austríac

## Referències

* 1 2 Ogunnoiki, Deborah; Evans, Freddie «“I’d rather have regrets about not doing something, than regret doing it”: In conversation with Game of Thrones star, John Bradley». Cherwell, 09-06-2023.
* ↑ «John Bradley» (en anglès). Rotten Tomatoes. [Consulta: 27 desembre 2023].
* 1 2 «Final de 'Juego de tronos': la historia personal de los protagonistas menos mediáticos». El Mundo, 20-05-2019.
# Ciro Redondo

Ciro Redondo García (Artemisa, 9 de desembre 1931 - Sierra Maestra, 29 de novembre de 1957) va ser un revolucionari cubà que va participar en l'assalt a la Caserna Moncada el 1953 i en l'exèrcit guerriller del Moviment 26 de Juliol. Va arribar a assolir el grau de Capità. Va morir en combat contra les tropes de l'exèrcit de Batista el 1957, als 25 anys.

## Biografia

Ciro Redondo va ser un dels joves que van seguir Fidel Castro en l'Assalt a la Caserna Moncada el 26 de juliol de 1953 per qüestionar la dictadura de Fulgencio Batista. L'acte i el posterior enjudiciament i presó van fer de Fidel Castro una celebritat respectada a l'Illa. Redondo també va ser jutjat i condemnat a complir presó a l'illa de Pinos, sent amnistiat amb els altres rebels al maig de 1955.
Immediatament després de ser alliberat Ciro Redondo es va exiliar a Mèxic. Allí va entrar a formar part del grup Moviment 26 de Juliol, que s'entrenava militarment per formar el primer contingent guerriller que derroqués la dictadura de Batista.
El 2 de desembre de 1956 va ser un dels 82 homes que es van embarcar al iot Granma que desembarcarien a Cuba i obririen un front guerriller. Va ser un dels 22 soldats que van sobreviure o no van ser detinguts a l'emboscada d'Alegria de Pío i es van instal·lar a Sierra Maestra.
Redondo va actuar en els combats de La Plata (17.01.1957), Arroyo del Infierno (22.01.1957), Alto de Espinosa (09.02.1957), El Uvero (28.05.1957), El Hombrito (30.08.1957), entre d'altres. A causa del seu valor i les capacitats de comandament va ser designat com un dels quatre lloctinents de la Quarta Columna (realment la segona columna) comandada pel Che Guevara, i va aconseguir el grau de Capità.
Ciro Redondo va morir el 29 de novembre de 1957 en el combat de Mar Verde, durant una emboscada. Pòstumament va ser ascendit al grau de Comandant. Mesos després, quan es va organitzar la Vuitena Columna, al comandament del Che Guevara, amb la missió de dirigir-se cap a l'Escambray, se li va donar el nom de "Ciro Redondo". Les seves restes mortals descansen al Mausoleu dels Màrtirs d'Artemisa.
El 2011, Ciro Redondo va ser triat com a "Patriota Insigne" de la recent creada Província d'Artemisa.

## Referències

* 1 2 3 4 «Ciro Redondo García» (en castellà). Cubanos Famosos. [Consulta: 2 juliol 2022].
* 1 2 3 4 5 «Ciro Regondo» (en castellà). EcuRed. [Consulta: 2 juliol 2022].
* ↑ «Ciro Redondo: Héroe de muerte imposible» (en castellà). El Artemiseño, 30-11-2021. [Consulta: 2 juliol 2022].

## Vegeu també

* Revolució Cubana

## Bibliografia

* Guevara de la Serna, Ernesto. Pasajes de la guerra revolucionaria (1956-1959) (en castellà). 5a edició. L'Havana: Editorial Política, 2004. ISBN 959-01-0400-2.
# Francesc Oleo Carrió

Francesc Oleo Carrió (Ciutadella, 1779 - Palma, 1838) fou un metge menorquí. Es va doctorar en Medicina a Pisa (Itàlia) en 1796. El 1801 va enviar, des de Barcelona, el pus vaccínic per als nens mallorquins, motiu pel qual ha de ser considerat com l'introductor de la vacuna antivariòlica d'Edward Jenner a Mallorca. A més de la seva formació mèdica, també tenia estudis de física, química i matemàtiques, disciplina de la qual va ser nomenat catedràtic per l'Ajuntament en 1808.
Durant la dècada dels anys 20, va combatre les epidèmies de pesta de Son Servera, Artà i Palma, també la de febre groga de 1824, i va elaborar un pla curatiu sol·licitat per la Junta Superior de Sanitat de Catalunya. Pels seus mèrits va ser nomenat catedràtic de matemàtiques per la Diputació Provincial el 1820, examinador dels mestres superiors de primeres lletres (1822) i facultatiu de les Juntes de Greuges i Revisió per al Reemplaçament (1831 i 1835). Així mateix, va ser vocal de la Junta Superior de Sanitat (1821) i jutge de fet per als judicis d'impremta de la Diputació i de l'Ajuntament entre els anys 1821 i 1823.
Soci fundador de la Reial Acadèmia de Medicina i Cirurgia de Palma, en va ser elegit president el març de 1831 i es convertí en el primer president electe d'aquesta institució. En 1833 va fer lectura del discurs inaugural, titulat «Sobre la utilitat que resulta de l'establiment de les reials acadèmies mèdiques i quirúrgiques». També fou membre de la Societat Econòmica d'Amics del País des de 1834.
El 2004 va rebre a títol pòstum el Premi Ramon Llull.

## Obres

* Pla preservatiu i curatiu de les malalties contagioses de Son Servera i Artà (1820)
* Instrucció que haurà d'observar-se en l'execució del pla "de espurgo" i desinfecció de les cases (1821)
# Amblygobius esakiae

Amblygobius esakiae és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 8,5 cm de longitud total.

## Distribució geogràfica

Es troba a Papua Nova Guinea.

## Referències

* ↑ Bleeker P. 1874. Esquisse d'un système naturel des Gobioïdes. Arch. Neerl. Sci. Nat., Haarlem v. 9. 289-331.
* ↑ «Amblygobius esakiae». Catalogue of Life. (anglès) (anglès)
* 1 2 FishBase (anglès)
* ↑ Kuiter, R.H. i T. Tonozuka 2001. Pictorial guide to Indonesian reef fishes. Part 3. Jawfishes - Sunfishes, Opistognathidae - Molidae. Zoonetics, Austràlia. 623 - 893.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Kailola, P.J. 1991. The fishes of Papua New Guinea: a revised and annotated checklist. Vol. III. Gobiidae to Molidae. Research Bulletin Núm. 41, Research Section, Dept. of Fisheries and Marine Resources, Papua Nova Guinea. 153 p.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Abraham Gómez

Abraham Humberto Gómez Rodríguez (Talca, Xile, 11 de desembre de 1988) és un futbolista xilè. Va començar la seva carrera futbolística al Club Brilla el Sol de Talca, que té un gran prestigi a la regió a causa de la gran quantitat de bons jugadors que s'han format en aquest club. L'actual president de Brilla el Sol és el seu pare, Francisco Gómez.

## Clubs

| Club | País | Any |
| Rangers | Xile | 2009 - 2012 |
| Lota Schwager | Xile | 2013 |
| Deportes Puerto Montt | Xile | 2013 - 2014 |
| Deportes Linares | Xile | 2015 - |
# Punta Hélène

La Punta Hélène o Pointe Hélèna és una muntanya de 4.045 metres que es troba entre les regions de l'Alta Savoia a França i la Vall d'Aosta a Itàlia. Forma part de les Grandes Jorasses conjuntament amb les puntes Walker (4.208 m.), Whymper (4.184 m.), Croz (4.110 m.), Marguerita (4.065 m.) i Young (3.996 m.)

## Referències

* ↑ «Llista dels 4.000 UIAA» (pdf). UIAA.

## Enllaços externs

* «Camptocamp.org». [Consulta: 25 agost 2011].
Quatremils dels Alps :
Alps
Quatremils
categoria :
# Canal de Moror

La Canal de Moror és un barranc dels termes municipals de Castell de Mur, dins de l'antic terme de Guàrdia de Tremp, en territori del poble de Cellers, i de Sant Esteve de la Sarga, en terres de Moror.
Es forma al vessant nord-oriental del Tossal de l'Osca, i davalla pel vessant septentrional del Feixà de la Guineu. La major part del seu curs està situat a prop de l'extrem sud-occidental del terme municipal, a prop del límit dels dos municipis, però es forma prop de la carena del Montsec d'Ares, en terme de Sant Esteve de la Sarga. Discorre de forma quasi recta de sud-oest a nord-est.

## Enllaços externs

* Institut Cartogràfic de Catalunya; cal fer un pas d'aproximació
# Catamarruc

Catamarruc és un poble de la comarca del Comtat, al País Valencià. És al terme municipal de Planes, del qual és una pedania. El 2009 tenia 49 habitants.
Està situat al vessant nord de la serra d'Almudaina, un quilòmetre a l'est de la capital municipal.
Quant a patrimoni historicoartístic, hi destaca l'església, dedicada a Sant Josep (anteriorment, als Sants Cosme i Damià), la parròquia de la qual també incorpora una altra pedania, Margarida, i els despoblats de Benicapsell i Llombo.

## Referències

* «Catamarruc». Gran Enciclopèdia Catalana. Barcelona: Grup Enciclopèdia Catalana.